2021 оны Евровижн дууны тэмцээн

**Евровижн дууны тэмцээн 2021** (англи. Eurovision Song Contest 2021, фр. Concours Eurovision de la chanson 2021, нидерл. Eurovisie Songfestival 2021) — нь 2021 онд болох 65 дугаар Евровижн дууны тэмцээн юм. Тэмцээн нь Нидерландын Роттердам хотын Rotterdam Ahoy-д болно. 2019 оны Евровижн дууны тэмцээнд Нидерландаас оролцсон Дункан Лоуренс "Arcade" дуутай ялснаар Нидерланд тэмцээнийг зохион байгуулах эрхийг авсан юм. Нидерланд улс 2020 оны тэмцээнийг зохион байгуулах ёстой байсан боловч COVID-19-ийн цар тахлын улмаас цуцлагдсан юм. Нидерланд энэ тэмцээнийг 5 дахь удаагаа зохион байгуулж байгаа бөгөөд өмнө нь 1958, 1970, 1976, 1980 оны тэмцээнүүдийг зохион байгуулж байсан.

Европын өргөн нэвтрүүлгийн холбоо (EBU), нэвтрүүлэгч Nederlandse Publieke Omroep (NPO), Nederlandse Omroep Stichting (NOS), AVROTROS-той хамтран зохион байгуулж буй энэхүү тэмцээн нь Роттердамын Ahoy-д болох бөгөөд 5 сарын 18, 20-ны өдрүүдэд хоёр хагас шигшээ тоглолт, 5 сарын 22-нд шигшээ тоглолт болно. Гурван шууд тоглолтыг Шанталь Янзен, Эдсилия Ромбли, Ян Смит, Никки де Ягер нар хөтлөх болно.

Энэ оны тэмцээнд 39 улс оролцоно. 2019 онд оролцоогүй Болгар, Украин буцаж ирсэн бол Армени, Унгар, Монтенегро энэ жилийн тэмцээнд оролцохоос татгалзсан. Армени, Беларусь улсууд анх оролцохоор төлөвлөж байсан боловч хожим Армени нь 2020 оны Уулын Карабахын дайны дараах нийгэм, улс төрийн хямралын улмаас оролцохоос татгалзаж, Беларусь улс уралдааны дүрмийг зөрчсөн нь тогтоогдсон тул тэмцээнээс хасагдсан.

## Байршил 
, 2021 оны тэмцээн болох газар]]
2019 оны Евровижн дууны тэмцээнд Дункан Лоуренс "Arcade" дуутай ялж, 2021 оны тэмцээн Роттердамын Rotterdam Ahoy-д болно. Өмнө нь 1958, 1970, 1976, 1980 онуудад зохион байгуулж байсан Нидерланд улс энэ тэмцээнийг тав дахь удаагаа зохион байгуулах гэж байна. Энэ газарт өмнө 2007 оны хүүхдийн Евровижн дууны тэмцээн явагдаж байсан ба 2020 оны тэмцээнийг явуулах байсан. 

### Бэлтгэл ажил 
Евровижны уламжлал ёсоор Нидерланд улс тус тэмцээнд 2019 онд түрүүлсний дараа 2020 оны Евровижн дууны тэмцээнийг зохион байгуулах эрхээ авсан. Нидерландын нэвтрүүлэгч NPO, NOS, AVROTROS телевизууд 5 сарын 29-ний өдөр хотыг сонгох үйл ажиллагаагаа эхэлсэн ба Арнем, Хертогенбос, Маастрихт, Роттердам ба Утрехт хотууд 2019 оны 7 сарын 10-нд Хилверсюм хотод болсон ёслолын арга хэмжээн дээр тендерийн номоо танилцуулсан. 7 сарын 16-нд Маастрихт, Роттердам хотууд шалгарч, NPO хоёр хотод зочилсны дараа 2019 оны 8 сарын 30-нд Роттердамыг 2020 оны Евровижн дууны тэмцээнийг зохион байгуулах хотоор зарласан.

2020 оны Евровижн дууны тэмцээнийг цуцалсны дараа EBU нь Нидерландын NPO, NOS, AVROTROS болон Роттердам хоттой 2021 оны тэмцээнийг зохион байгуулах талаар хэлэлцээр хийж эхэлсэн. 2020 оны 4 сарын 23 тэмцээнийг зохион байгуулахад 6.7 сая евро нэмж шаардагдана гэж Нидерландын хэвлэл мэдээллийн хэрэгслээр мэдээлсний дараа Роттердам хот төсвийг баталсан. Роттердам уг арга хэмжээг зохион байгуулахаас татгалзвал NPO, NOS, AVROTROS нь 2020 оны 5-р сарын дунд хүртэл өөр хувилбар хайж олох боломжтой байсан.
2020 оны 5 сарын 16-нд цацагдсан Евровижн:Европ гэрлээ асаа нэвтрүүлгийн үеэр 2021 оны тэмцээн Нидерландын Роттердамд байрладаг Роттердам Ахойд зохион байгуулагдахыг зарласан.

### Бусад үйл явдлууд 
Оролцогчид болон тэдний төлөөлөгчдийг итгэмжлэгдсэн хэвлэл, хөгжөөн дэмжигчдийн өмнө танилцуулдаг "Turquoise Carpet" болон нээлтийн арга хэмжээ нь 2021 оны 5 сарын 16-ны өдөр Роттердамын далайн аялалын терминал дээр болно.

## Продакшн 
2021 оны Евровижн дууны тэмцээн нь Nederlandse Publieke Omroep (NPO), Nederlandse Omroep Stichting (NOS), AVROTROS гэсэн гурван телевизийн байгууллагуудын хамтарсан бүтээл болох бөгөөд тус бүр өөр өөрийн үүргийг гүйцэтгэсэн болно. Ситце Баккер, Астрид Дутренит нар гүйцэтгэх продюсерээр ажиллах бол Эмили Сиклих, Жессика Стам нар орлогч продюссерээр ажиллах юм. 

2020 оны 1 сард EBU Мартин Остердаль Йон Ола Сандын дараа Евровижн дууны тэмцээний гүйцэтгэх удирдагч болхыг мэдэгдсэн. Остердаль өмнө нь 2013, 2016 оны тэмцээнүүдийн гүйцэтгэх продюсерээр ажиллаж байсан бөгөөд 2012-2018 оны хооронд Евровижн дууны тэмцээний лавлах бүлгийн гишүүнээр ажиллаж байжээ.

### COVID-19 цар тахлын нөлөө 
Нидерландын эрх баригчид 2020 оны 5 сарын 7-нд COVID-19-ийн эсрэг вакцинтай болох хүртэл тус улсад бүх цугларалтыг хориглосон. 2020 оны 9 сарын 18 EBU нь тэмцээнийг зохион байгуулах 4 хувилбарыг зарласан, Үүнд:
* Энгийн үед болдог тэмцээн (A хувилбар)
* Зай барин бага үзэгчидтэй болох тэмцээн (B хувилбар)
* Уран бүтээлчид Роттердам луу очих боломжгүй бол өөрийнхөө улсаасаа оролцох (C хувилбар)
* Хатуу хөл хорионы үеийн тэмцээн (D хувилбар): уран бүтээлчид өөрийн улсаасаа оролцож, Роттердам Ахойд үзэгчгүй болох. Энэ хувилбараар 2020 оны 11 сард 2020 оны хүүхдийн Евровижн дууны тэмцээн болсон.

2021 оны 2 сард EBU A хувилбараар тэмцээнийг зохион байгуулах боломжгүй болсныг зарласан. C хувилбард мөн өөрчлөлт орсон – уран бүтээлчид D хувилбарын адил өөр өөрийн улсаасаа дуулах. EBU эрүүл ахуй, аюулгүй байдлын протоколыг 2021 оны 3 сарын 2-ны өдөр нийтэлсэн бөгөөд тэмцээнийг B хувилбарын дагуу явуулахыг баталсан.

2021 оны 4-р сард гурван амьд шоу, зургаан бэлтгэл зэрэг нийт 9 шоу нэвтрүүлэгт 3500 хүнээс дээшгүй хүн цугларч болохыг зарласан. Бүх үзэгчдийн COVID-19-ийн шинжилгээний хариу нь сөрөг байх ёстой юм.
## Формат 
### Хөтлөгчид 
2020 оны 9 сарын 18-нд EBU нь 2020 онд тэмцээнийг хөтлөх байсан хөтлөгчдийг 2021 оны хөтлөгчдөөр томилсноо мэдэгдсэн: жүжигчин, телевизийн хөтлөгч Шанталь Янзен, тайлбарлагч Ян Смит, дуучин Эдсилия Ромбли, 1998, 2007 оны тэмцээнд Нидерланд улсыг төлөөлж оролцсон, гоо сайхны влоггер Никки де Ягер (NikkieTutorials). Де Ягер мөн уралдааны онлайн контент, оролцогч уран бүтээлчидтэй хамт хийсэн хөшигний арын YouTube цувралын хөтлөгчөөр ажиллах болно.

### Тайзны загвар 
2021 оны уралдааны товыг зарлах үеэр 2021 оны уралдааны гүйцэтгэх продюсер Ситце Баккер 2020 оны төлөвлөсөн тайзны загварыг 2021 оны уралдаанд ашиглахаа мэдэгджээ. Тайзны загварыг "Open Up" гэсэн уриа болон Голландын ердийн хавтгай ландшафтаас санаа авсан. Тэмцээний тайзыг Германы архитектор Флориан Видер төлөвлөсөн бөгөөд 2011-12, 2015, 2017-19 оны тэмцээний тайзны зураг төслийг гаргаж байсан.

## Оролцох улсууд 
EBU анх 2020 оны 10 сарын 26-нд 41 улс уралдаанд оролцоно гэж зарласан бөгөөд 2020 оны зарласан улсуудын дарааллаар явагдана гэж зарласан. Болгар, Украин тэмцээнд эргэн ирнэ гэдгээ мэдэгдсэн бол Унгар, Монтенегро буцаж ирээгүй гэдгээ батласан.

2021 оны 3 сарын 5-нд EBU нь Армени улс 2021 оны тэмцээнд оролцохгүй гэдгийг зарлаж оролцох улсуудын тоо 40 болсон.

### Эргэн ирсэн дуучид 
2020 оны тэмцээнийг цуцалсны дараа Австрали, Австри, Азербайжан, Бельги, Болгар, Чех, Гүрж, Грек, Исланд, Ирланд, Израиль, Латви, Мальта, Молдав, Нидерланд, Хойд Македон, Румын, Сан-Марино, Серб, Словени, Испани, Швейцарь, Украин, Их Британи зэрэг улсууд 2020 онд оролцох байсан уран бүтээлчид 2021 оны тэмцээнд оролцох болно гэж зарласан. Нэмж дурдахад Эстони, Литва улсаас оролцох байсан уран бүтээлчид улсынхаа үндэсний тэмцээнд ялж 2021 онд оролцох эрхээ авсан. 

### 1-р хагас шигшээ 
Эхний хагас шигшээ тоглолт нь 2021 оны 5 сарын 18-ны 21:00 цагт (CEST) болно. Эхний хагас шигшээд 17 улс оролцоно. Эдгээр улсууд болон Герман, Итали, Нидерланд улсууд эхний хагас шигшээд саналаа өгөх болно.

### 2-р хагас шигшээ 
Хоёр дахь хагас шигшээ тоглолт нь 2021 оны 5 сарын 20-ны 21:00 цагт (CEST) болно. Хоёр дахь хагас шигшээд 17 улс оролцоно. Эдгээр улсууд болон Франц, Испани, Их Британи улсууд хоёр дахь хагас шигшээд саналаа өгөх болно.

### Финал 
## Нэвтрүүлэгч, тайлбарлагч, хэвлэлийн төлөөлөгчид 
### Хэвлэлийн төлөөлөгчид 
Улс улсын үндэсний шүүгчдийн өгсөн оноог шигшээ тоглолтын үеэр оролцогч улсуудын хэвлэлийн төлөөлөгчид зарладаг. 2020 оны 4-р сарын байдлаар тодорсон хэвлэлийн төлөөлөгчид:

* Андри Жану
* Филипп Ханза
* Иван Дориан Молнар
*  Кипр – Лукас Хаматсос
* Татьяна Кухаржова
*  Дани – Тина Мюллер
*  Франц – Карла (2019 оны хүүхдийн Евровижн дууны тэмцээн-нд Францын төлөөлөгч)
* Барбара Шёнебергер
* Манолис Гкинис
* Ханнес Йоли Августсон
*  Израил – Люси Аюб
* Каролина Ди Доменико
* Дункан Лоуренс 
* Ида Новаковска 
*  Португал – Элиза 
* Каталина Понор
* Моника Фаббри
* Лорелла Флего (1983 ба 2006-ны Шведийн төлөөлөгч; 1991 оны тэмцээний ялагч)
*  Швейцар – Антелик Белднер
*  Их Британи – Аманда Холден

### Нэвтрүүлэгчид ба тайлбарлагчид 
Бүх оролцогч нэвтрүүлэгчид орон нутгийн үзэгчдэд нэвтрүүлгийн талаархи ойлголтыг газар дээр нь эсвэл алслагдсан тайлбарлагчаар өгөхийг сонгож болох бөгөөд дор хаяж санал өгч буй хагас шигшээ болон шигшээ тоглолтыг шууд дамжуулах ёстой ихэнх нэвтрүүлэгчид өөр өөр програмчлалын төлөвлөгөөгөөр дамжуулдаг.

## Албан ёсны хөгжмийн цомог 
***Евровижн дууны тэмцээн:Роттердам 2021*** нь тэмцээний албан ёсны нэгдсэн цомог юм. ЕBU нэгтгэж, Universal Music Group дижитал байдлаар 2021 оны 4 сарын 16-нд, биет байдлаар 2021 оны 4 сарын 23-нд худалдаанд гарсан. Уг цомогт энэ жилийн тэмцээнд оролцох бүх 39 дуу багтсан.
## Эшлэл 
## Гадаад холбоос 
* 

Евровижн
#